
Vajtswv tsim ibpuas tsavyam 

IThaum chivkeeb Vajtswv" tsim lub ntuj 
lub teb. 2Lub ntiajteb tsis tau muaj zej 
zeeg dabtsi, muaj dosdej doscua ua zig niab, 
tsausntuj ntom nti. Vajtswv tus Ntsujplig* yuj 
mus yuj los saum tej dej. ^ Vajtswv hais tias, Cia 
li pomkev. Cais txawm pomkev kajm-ig tuaj. 
"^Thaum Vajtswv saib qhov pomkev ntawd, 
Vajtswv zoo slab heev. Vajtswv muab qhov 
pomkev cais tawm ntawm qhovtsaus. ^Vajtswv 
hu qhov pomkev ua nruabhnub, hu qhovtsaus 
uahmontuj. Qhovtsaus dhaumus, qhovkaj txav 
los, qhov no yog thawj hnub. 

6-'7Tomqab ntawd Vajtswv hais tias, Cia li 
muaj zej zeeg ntuj los quas dej nyias nyob 
nyias. Vajtswv tsim daim zej zeeg ntuj, thiab 
Vajtswv muab tej dej uas nyob hauv qab zej- 
zeeg ntuj, thiab qaum zej zeeg ntuj cais nyias 
nyob nyias, cais txawm muaj raws li Vajtswv 
hais. ^Vajtswv hu daim zejzeeg ntuj ua nruab- 
ntug. Qhovtsaus dhau mus, qhovkaj txav los, 
qhov no yog hnub ob. 

^Tomqab ntawd Vajtswv hais tias, Tej dej uas 
nyob hauv qabntuj cia li sib sau los nyob ua ke 
kom av tawm tuaj, cais txawm muaj raws li 
Vajtswv hais. ^^ Vajtswv hu cov av ntawd ua 
ntiajteb, hu tej dej uas sib sau los nyob ua ke 
ntawd ua hiavtxwv. Thaum Vajtswv saib tej 
uas Vajtswv tsim tas los ntawd, Vajtswv zoo 
slab heev. '^Vajtswv hais tias, Av cia li tuaj me 
nroj me tsuag, me zaubqaub zaubquag uas tawg 
paj txi txiv, cais txawm muaj raws li Vajtswv 
hais. i^Ntiajteb txawm tuaj me nroj me tsuag, 
me zaubqaub zaubquag uas tawg paj txi txiv. 



Thaum Vajtswv saib tej uas Vajtswv tsim tas los 
ntawd, Vajtswv zoo slab heev. ^^Qhovtsaus 
dhau mus, qhovkaj txav los, qhov no yog hnub 
peb. 

i^Tomqab ntawd Vajtswv hais tias, Cia li muaj 
tej lub ci ci nyob saumntuj quas nruabhnub 
hmontuj, quas caij quas nyoog, quas hnub quas 
hli, quas niaj quas xyoo. ^^Tej lub ntawd yuav 
ci ntsa iab tuaj rau ntiajteb, cais txawm muaj 
raws li Vajtswv hais. ^^Vajtswv tsim ob lub ci 
ci loj loj rau saum nruabntug, ib lub yog lub 
hnub uas kav nruabhnub, ib lub yog lub hli uas 
kav hmontuj. Vajtswv tsim tej hnubqub huv 
tibsi thiab. ^Wajtswv muab tej lub ci ci ntawd 
teeb cia rau saum nruabntug, kom tej lub ntawd 
ci tuaj rau ntiajteb, i%av nruabhnub hmontuj, 
thiab quas qhovkaj qhovtsaus. Thaum Vajtswv 
saib tej uas Vajtswv tsim tas los ntawd, Vajtswv 
zoo siab heev. ^^Qhovtsaus dhau mus, qhovkaj 
txav los, qhov no yog hnub plaub. 

20Tomqab ntawd Vajtswv hais tias, Nruabdeg 
cia li muaj ib puas tsav yam tsiaj, thiab nruab- 
ntug cia li muaj ib puas tsav yam noog. ^^Vaj- 
tswv thiaj li tsim tej tsiaj loj loj nyob hauv hiav- 
txwv, thiab tsim ib puas tsav yam tsiaj khiav 
laim ntoom hauv nruabdeg, thiab tsim ib puas 
tsav yam noog. Thaum Vajtswv saib tej uas 
Vajtswv tsim tas los ntawd, Vajtswv zoo siab 
heev. 22Vajtswv foom koobhmoov rau tej tsiaj 
ntawd, thiab Vajtswv hais rau tej tsiaj nruabdeg 
kom ua menyuam coob coob huamvam mus 
puv dej. Thiab hais rau tej noog kom huamvam 
mus puv ntuj. 23Qhovtsaus dhau mus, qhovkaj 
txav los, qhov no yog hnub tsib. 

24Tomqab ntawd Vajtswv hais tias, Ntiajteb 



a 1:1 Vajtswv: Lo lus no yog Vajtswv lub npe meejmom. Raws li lus Hinplus hais cov neeg Hinplus hu \&jtswv lub npe 
ua "Yaves" tiamsis lub npe ntawd hlob heev, tsis muaj neeg kam hais thaum lawv ntsis txog nws lub npe, lawv thiaj siv 
Iwm lo lus los hloov xws li:Tus Tswv lossis Vajtswv. 6 1 :2 1\is Ntsujplig: Vajtswv tus Ntsujplig, lossis Vajtswv lub 
hwjchim, lossis cov cua uas Vajtswv tso tuaj, lossis nthwv cuadaj cuadub. 

cia li muaj ib puas tsav yam tsiaj, tsis hais tsiaj- 
nyeg tsiaj qus, me nab me qav, me kab me 
ntsaum huv tibsi, cais txawm muaj raws li Vaj- 
tswv hais. ^svajtswv tsim ib puas tsav yam tsiaj 
tagnrho huv tibsi. Thaum Vajtswv saib tej uas 
Vajtswv tsim tas los ntawd, Vajtswv zoo siab 
heev. 

26Tomqab ntawd Vajtswv hais tias, Nimno 
peb cia li tsim neeg muaj yamntxwv zoo li peb. 
Neeg yuav kav tej me ntses, me noog, me tsiaj- 
nyeg tsiajqus, me nab me qav, thiab me kab me 
ntsaum tagnrho huv tibsi. ^^Yog li ntawd Vaj- 
tswv thiaj tsim neeg muaj yamntxwv zoo ib 
yam li Vajtswv. Vajtswv tsim txivneej, thiab 
tsim pojniam. ^snws foom koobhmoov rau 
neeg hais tias, Neb cia li muaj tub muaj ki coob 
coob, neb tej xeebleej xeebntxwv thiaj li yuav 
huamvam mus nyob thoob plaws qhovtxhia 
qhovchaw puv ntiajteb, thiab kav ntiajteb 
tagnrho huv tibsi. Kuv tsa neb kav ib puas tsav 
yam tsiaj, tsis hais ntsesnuj ntsesnias, tsiajnyeg 
tsiajqus, me nas me noog huv tibsi. 29Kuv pub 
ib puas tsav yam qoobloo, thiab ib puas tsav 
yam txivhmab txivntoo huv tibsi rau neb noj. 
^^Tiamsis kuv cia tej me nroj me tsuag, me 
nplooj xyoob nplooj ntoos rau tej tsiajnyeg 
tsiajqus, me kab me ntsaum, me nas me noog 
noj, cais txawm muaj raws li Vajtswv hais. 
^^Thaum Vajtswv saib ib puas tsav yam uas 
Vajtswv tsim tas los ntawd, Vajtswv zoo siab 
heev. Qhovtsaus dhau mus, qhovkaj txav los, 
qhov no yog hnub rau. 

2 Vajtswv tsim lub ntuj, lub ntiajteb, thiab ib 
puas tsav yam uas nyob saum nruabntug, 
thiab nyob hauv ntiajteb muaj txhij muaj txhua 
li ntawd. ^Hnub xya Vajtswv tsis tsim ib yam 
dabtsi ntxiv, rau qhov nws twb tsim ib puas tsav 
yam tiav tas lawm. ^Vajtswv foom koobhmoov 
rau hnub xya, thiab teem hnub xya ua hnub 
tseemceeb, rau qhov Vajtswv twb tsim ib puas 
tsav yam txhij ua ntej hnub ntawd lawm. ^Vaj- 
tswv tsim lub ntuj lub teb muaj raws li tej uas 
hais tas los lawm no. 



Lub vaj Edees 

Thaum tus TSWV" uas yog Vajtswv, tsim lub 
ntuj lub teb tiav lawm, ^thaum ntawd lub ntiaj- 
teb tseem tsis tau tau muaj xyoob muaj ntoo, 
lossis muaj me nroj me tsuag tuaj hlo li, rau 
qhov Vajtswv tseem tsis tau tau tso nag los rau 
hauv ntiajteb, thiab tseem tsis tau tau muaj neeg 
ua liaj ua teb. ^Txawm yog tsis tau muaj nag los 
los, tej dej cia li txia puag hauv nruab a tuaj 
ntxooj ntiajteb. Tej dej ntawd ua rau thooj av 
ntiajteb no noo thoob plaws. 

'^Tomqab ntawd tus TSWV uas yog Vajtswv, 
muab av los puab ua neeg. Vajtswv rau siav rau 
pa rau hauv neeg lub qhovntswg, neeg txawm 
ciaj sia. 

^Tomqab ntawd tus TSWV uas yog Vajtswv, 
ua ib lub vaj rau hauv Edees. Lub vaj ntawd 
nyob npuab sab hnubtuaj. Thaum Vajtswv ua 
tiav lawm, Vajtswv coj tus neeg uas Vajtswv 
muab hmoov av puab los nyob hauv lub vaj 
ntawd. ^Vajtswv tsim tej me xyoob me ntoo uas 
zoo nkauj zoo saib, thiab tawg paj txi txiv ua 
nrwniab rau hauv lub vaj ntawd. Nyob hauv lub 
plawv vaj muaj ob tsob ntoo tseemceeb. Ib tsob 
yog tsob cawm neeg txojsia, ib tsob yog tsob ua 
rau neeg paub qhovphem qhovzoo. 

i^Muaj ib tug dej ntws tawm hauv Edees los 
ntxooj lub vaj ntawd mam li ncau ua plaub ceg. 
1 ^Ces ib npe hu ua Npixoos. Ces dej ntawd ntws 
mus vij Havilas tebchaws. (^^L^b tebchaws 
ntawd muaj tej kub uas yog cov tseem kub, 
muaj tej hlaws iav, thiab tej roj ntoos tswqab 
muaj nqis.) ^^Ces dej ob npe hu ua Kihoos. Ces 
dej ntawd ntws vij Khuj tebchaws. ^"^Ces dej 
peb npe hu ua Tikis. Ces dej ntawd ntws npuab 
Axilias tebchaws sab hnubtuaj. Ces dej plaub 
npe hu ua Yufates. 

i^Tomqab ntawd tus TSWV uas yog Vajtswv 
coj tus txivneej uas Vajtswv tsim, los nyob 
hauv lub vaj Edees kom nws zov, thiab tu lub 
vaj. ^^Vajtswv hais rau nws hais tias, Kuv pub 
koj noj ib puas tsav yam txivntoo uas nyob 
hauv lub vaj no tagnrho, ^^tiamsis kuv tsis pub 
koj noj tsob txivntoo uas ua tau rau neeg paub 
qhovphem qhovzoo. Yog koj txhobtxwm noj 



a 2:4 Tus Tswv: Txhua lo hauv Phau Hinplus uas muaj lub npe hu ua "Yaves" lossis "Yehauvas". 

tsob ntoo ntawd tej txiv, koj yeej yuav tuag mus 
hnub ntawd. 

i^Tomqab ntawd tus TSWV uas yog Vajtswv 
hais tias, Tsis tsimnyog tus txivneej no, nws 
nyob nws tib leeg xwb. Kuv joiav tsim dua ib 
tug los ua tus pab nws, nrog nws nyob ua txij 
ua nkawm. ^^Yog li ntawd Vajtswv thiaj li muab 
av los puab ua tagnrho ib puas tsav yam tsiaj, 
thiab ib puas tsav yam noog. Vajtswv coj tej 
tsiaj, thiab tej noog uas Vajtswv puab los cuag 
tus txivneej, saib tus txivneej yuav tis npe hu ua 
li cas. Tej tsiaj, thiab tej noog thiaj li muaj npe 
raws li tus txivneej tis. ^oNws tis npe rau tej 
tsiajnyeg tsiaj qus, thiab me nas me noog tas 
lawm, tiamsis tej tsiaj ntawd yeej tsis muaj ib 
tug twg phim nrog nws ua txij ua nkawm pab 
nws. 

2iYog li ntawd, tus TSWV uas yog Vajtswv, 
thiaj li ua rau tus txivneej tsaugzog heev. 
Thaum nws tsaugzog lawm, Vajtswv muab tus 
txivneej ib tug tav rho tawm, thiab ua rau lub 
qhov nqaij rov nqawm ib yam li qub. 22Vajtswv 
muab tus tav ntawd tsim ua ib tug pojniam, 
thiab muab nws cob rau tus txivneej. ^sjus 
txivneej thiaj li hais tias, Nimno muaj ib tug 
zoo li kuv lauj. Tus no tej txha yog kuv txha, 
nws tej nqaij yog kuv nqaij. Nws npe hu ua 
pojniam, rau qhov Vajtswv rho nws tawm 
ntawm kuv los. 

24Twb yog vim li ntawd tus txivneej thiaj tso 
nws niam nws txiv tseg mus nrog nws tus poj- 
niam nyob ua txij ua nkawm, nkawv thiaj koom 
ua ib tug. 

25Tus txivneej thiab tus pojniam ntawd puav- 
leej liabqab, tiamsis ib leeg tsis tau paub txaj- 
muag rau ib leeg. 

Neeg tsis nloog lus 

3 Tej tsiaj nruabnrag uas tus TSWV uas yog 
Vajtswv tsim, nab ntse dua ntais tej huv 
tibsi. Nab nug tus pojniam ntawd hais tias, 
Vajtswv txwv hais tias, neb tsis txhob noj ib 
puas tsav yam txivntoo uas nyob hauv lub vaj 
no tiag los? 

2Tus pojniam ntawd teb nab hais tias, Ib puas 
tsav yam txivntoo uas nyob hauv lub vaj no, 
Vajtswv pub wb noj tau tagnrho huv tibsi, 
^tsuas yog Vajtswv tsis pub wb noj tsob txiv- 



ntoo uas nyob hauv lub plawv vaj xwb. \^jtswv 
txwv tsis pub wb noj lossis kov hlo li. Yog wb 
tsis nloog wb )mav tuag mus. 

4Nab teb hais tias, Vajtswv dag neb xwb, neb 
yeej yuav tsis tuag. ^Vajtswv hais li ntawd, rau 
qhov Vajtswv yeej paub hais tias, thaum twg 
neb noj tsob txivntoo ntawd neb yuav zoo li 
Vajtswv, thiab paub qhovphem qhovzoo. 

^Tus pojniam ntawd pom hais tias, tsob ntoo 
ntawd zoo nkauj, thiab tej txiv ntxim qab kawg 
li. Tsis tas li ntawd xwb, nws xav hais tias, tej 
txivntoo ntawd tseem yuav ua rau nws muaj 
tswvyim thiab, cais nws txawm cev tes mus de 
cov txiv los noj . Nws muab rau nws tus txiv noj 
thiab. ^Thaum nkawv noj tagnrho lawm, tamsis 
ntawd nkawv txawm pom tseeb paub txhua, 
nkawv thiaj paub hais tias, nkawv liabqab. Yog 
li ntawd nkawv thiaj mus de nplooj cev coj los 
xaws hnav. 

^Hnub ntawd thaum jmN tsausntuj, nkawv 
hnov tus TSWV uas yog Vajtswv taug kev los 
hauv lub vaj, nkawv thiaj li khiav mus nkaum 
hauv ib koog ntoo kom Vajtswv tsis txhob pom 
nkawv. ^Tiamsis tus TSWV uas yog Vajtswv hu 
tus txivneej hais tias, Koj khiav nkaum dua twg 
lawm? 

^^Nws teb hais tias, Kuv hnov koj los hauv lub 
vaj no, kuv ntshai kuv thiaj khiav nkaimi rau 
qhov kuv liabqab. 

1 ^Vajtswv nug hais tias, Leejtwg hais rau koj 
hais tias, koj liabqab no? Koj noj tsob txivntoo 
uas kuv txwv tsis pub koj noj i lawm los? 

^^Tus txivneej teb hais tias, Twb yog tus poj- 
niam uas koj muab rau kuv no, nws muab cov 
txivntoo ntawd cev rau kuv noj, kuv thiaj li tau 
noj lawm. 

^3Tus TSWV uas yog Vajtswv nug tus poj- 
niam hais tias. Vim li cas koj thiaj ua li ko? 

Nws teb hais tias. Nab ntxias kuv noj nev. 

Vajtswv rau txim 

I'^Tus TSWV uas yog Vajtswv thiaj li hais rau 
nab hais tias, Vim koj ua li ko, kuv yuav rau 
txim rau koj, thiab rau txhua yam tsiaj uas yog 
koj noob li no: Txij no mus koj yuav muab koj 
lub plab chaublaug tshiav av mus kev, thiab noj 
hmoov av mus tas koj tiain. ^^Kuv yuav ua rau 
koj, thiab tus pojniam no sibntxub. Nws cajces 

thiab koj cajces yuav ua yeebncuab mus ib 
txhis. Nws cajces yuav tsoo koj taubhau, koj 
yuav torn nws cajces lujtaws. 

i^Vajtswv hais rau tus pojniam ntawd hais 
tias, Thaum koj xeebtub kuv yuav tsub kev 
txomnyem rau koj, thiab thaum koj yug men- 
yuam yuav mob koj plab heev. Txawm yog li 
ntawd los, koj tseem xav tau txiv nrog koj ua 
npoj, tiamsis koj tus txiv yuav ua tus tswjhwm 
koj. 

^Wajtswv hais rau tus txivneej ntawd hais 
tias, Vim koj nloog koj tus pojniam lus, thiab 
noj tsob txivntoo uas kuv txwv tsis pub noj, kuv 
yuav foom av. Koj yuav tsum khwv heev koj 
thiaj muaj txaus noj txaus haus tas koj simneej. 
^^Av yuav tuaj nroj tuaj ntsuag fab, koj yuav 
nrhiav noj nyob havzoov havtsuag. ^^Koj yuav 
khwv tawm hws lug koj thiaj tau noj, mus txog 
hnub koj tuag rov mus ua av. Kuv muab av 
puab ua koj, koj yuav rov mus ua av dua. 

20Adas tis npe rau Adas tus pojniam hu ua 
Evas, rau qhov nws yog txhua haivneeg niam. 
2iTus TSWV uas yog Vajtswv muab tawvtsiaj 
ua tsoos tsho rau Adas, thiab Evas hnav. 

22Tomqab ntawd tus TSWV uas yog Vajtswv 
*hais tias, Nimno neeg zoo ib yam li peb lawm, 
neeg paub qhovphem qhovzoo. Nyob tsam 
neeg mus de tsob txivntoo uas cawm txojsia los 
noj, neeg yuav muaj sia ntev mus ib txhis. 
23Vim li ntawd tus TSWV uas yog Vajtswv thiaj 
li ntiab neeg khiav tawm hauv lub vaj Edees. 
Vajtswv hais tias, Kuv muab av luaj puab ua 
neeg. Yog li ntawd neeg yuav tsum khawb av 
ua qoob ua loo noj. ^'^Tomqab ntawd Vajtswv 
kom ib CO Chelunpees^ nyob sab ntug vaj Edees 
nraud phab hnubtuaj zov lub vaj. Thiab Vaj- 
tswv muab ib rab ntaj nplaimtaws uas tig tau 
mus rau txhua fab, zov tsis pub leejtwg mus ze 
tsob ntoo cawm siav. 

a 3:24 Cheluilpees: Cov no tsis yog neeg ntiajteb, lawv yog cov neeg qaumntuj uas txawv li cov tubtxib saumntuj, 

